Diari Oficial de la Generalitat Valenciana


Sumari del DOGV 3415, del 19-01-1999 (1998/10698)

RESOLUCIÓ de 4 de desembre de 1998, de la Direcció General de la Funció Pública, per la qual s'executa la sentència núm. 975/1998 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1838/96.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3415

Data del DOGV
:   19-01-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/10914


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 4 de desembre de 1998, de la Direcció General de la Funció Pública, per la qual s'executa la sentència núm. 975/1998 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1838/96. [1998/10672]
  
Vista la Sentència núm. 9751998 de 23 de juliol de 1998 de la Sala Contenciosa Administrativa del Tribunal Superior de Justícia de la Comunitat Valenciana que estima el recurs contenciós administratiu núm. 1838/96 interposat pel Sr. Santiago Pérez Hoyos, en nom propi, contra la Resolució de la Secretaria General de la Conselleria d'Administració Pública de data 20 de març de 1996 i contra la de la Direcció General de Funció Pública de 5 de febrer de 1997, resolutòries ambdues de la convocatòria de provisió de vacants núm. 32/95, la part dispositiva de la qual és així:
  
«Decidim:
  
1. Estimar el recurs contenciós administratiu interposat pel Sr. Santiago Pérez Hoyos, en nom propi, contra la Resolució de la Secretaria General de la Conselleria de Administración Pública de data 20 de març de 1996 i contra la de la Direcció General de Funció Pública de 5 de febrer de 1997, resolutòries ambdues de la convocatòria de provisió de vacants núm. 32/95, les quals es declaren contràries a dret i, en conseqüència, s'anul·len, en tant que no reconeixen al demandant els drets econòmis i administratius del seu nomenament des de la data d'efectes de la primerda d'elles; dret que se li declara i reconeix en la present sentència com a situació jurídica individualizada.»
  
En virtut del que disposa l'article 118 de la Constitució Espanyola que estableix l'obligatotietat de complir les sentències i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Anul·lar i deixar sense efectes la Resolució de 20 de març de 1996 de la Secretaria General de la Conselleria d'Administració Pública i la de 5 de febrer de 1997 de la Direcció General de Funció Pública, resolutòries ambdues de la convocatòria de provisió de vacants núm. 32/95, en tant que no reconeixen al Sr. Santiago Pérez Hoyos els drets econòmics i administratius del seu nomenament en el lloc de treball núm. 11401 des de la data d'efectes de la primera d'elles.
  
Segon
  
Adscriure el Sr. Santiago Pérez Hoyos, NRP 08575637B0, al lloc de treball núm. 11021, Professor d'Anàlisi de Salut, en l'Institut Valencià d'Estudis en Salut Pública, Conselleria de Sanitat i Consum, amb tots els efectes econòmics i administratius de 20 de març de 1996.
  
Tercer
  
Pagar al Sr. Santiago Pérez Hoyos les diferències retributives deixades de percebre, des del 20 de març de 1996 fins al 29 de febrer de 1997, entre el lloc de treball núm. 11238 Professor d'Anàlisi de Salut Pública, classificat A 24 E042, i el núm. 13752 classificat A 19 E038, que estava ocupant, tots dos en la Conselleria de Sanitat i Consum, i a càrrec dels pressupostos d'aquesta.
  
Quart
  
Per la Conselleria de Sanitat i Consum es formalitzaran les corresponents liquidacions i documentació annexa, si és el cas.